CELEX: 62013TN0503
Language: el
Date: 2013-09-19 00:00:00
Title: Υπόθεση T-503/13 P: Αναίρεση που άσκησε στις 19 Σεπτεμβρίου 2013 ο Luigi Marcuccio κατά της διατάξεως που εξέδωσε το Δικαστήριο Δημόσιας Διοίκησης στις 12 Ιουλίου 2013 στην υπόθεση F-32/12, Marcuccio κατά Επιτροπής

9.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 325/49
            
         Αναίρεση που άσκησε στις 19 Σεπτεμβρίου 2013 ο Luigi Marcuccio κατά της διατάξεως που εξέδωσε το Δικαστήριο Δημόσιας Διοίκησης στις 12 Ιουλίου 2013 στην υπόθεση F-32/12, Marcuccio κατά Επιτροπής
   (Υπόθεση T-503/13 P)
   2013/C 325/79
   Γλώσσα διαδικασίας: η ιταλική
   
      Διάδικοι
   
   
      Αναιρεσείων: Luigi Marcuccio (Tricase, Ιταλία) (εκπρόσωπος: G. Cipressa, δικηγόρος)
   
      Αντίδικος κατ’ αναίρεση: Ευρωπαϊκή Επιτροπή
   
      Αιτήματα του αναιρεσείοντος
   
   Ο αναιρεσείων ζητεί από το Γενικό Δικαστήριο:
   
               —
            
            
               να αναιρέσει εξ ολοκλήρου και άνευ εξαιρέσεως τη διάταξη του Δικαστηρίου Δημόσιας Διοίκησης της 12ης Ιουλίου 2013 στην υπόθεση F-32/12·
            
         
               —
            
            
               να αναπέμψει την υπόθεση ενώπιον του Δικαστηρίου Δημόσιας Διοίκησης.
            
         
      Λόγοι αναιρέσεως και κύρια επιχειρήματα
   
   Προς στήριξη της αναιρέσεως ο αναιρεσείων προβάλλει δύο λόγους.
   
               1)
            
            
               Ο πρώτος λόγος αντλείται από έλλειψη νομιμότητας του άρθρου 14 του Κανονισμού Διαδικασίας του Δικαστηρίου Δημόσιας Διοίκησης, λόγω γενικόλογης, στερούμενης συνοχής, ανακριβούς, εσφαλμένης, πεπλανημένης και παράλογης ερμηνείας και εφαρμογής του εν λόγω άρθρου 14, η οποία είχε ως συνέπεια πρόδηλη παραβίαση της αρχής του προκαθοριζόμενου από τον νόμο φυσικού δικαστή που προβλέπεται, μεταξύ άλλων, στο άρθρο 47 του Χάρτη των Θεμελιωδών Δικαιωμάτων της Ευρωπαϊκής Ένωσης.
            
         
               2)
            
            
               Ο δεύτερος λόγος αντλείται από παντελή έλλειψη αιτιολογίας, ιδίως λόγω της μη διεξαγωγής αποδείξεων, του γενικόλογου και αυθαίρετου χαρακτήρα της και της παραμόρφωσης του περιεχομένου πραγματικών περιστατικών, ενέχει δε πλάνη περί το δίκαιο εξαιτίας, μεταξύ άλλων, προδήλως πεπλανημένης εκτίμησης των πραγματικών περιστατικών.